Baciki Šredniai
Baciki Šredniai (lenk. Baciki Średnie, ukr. Батики Середні, Batyky Seredni) – kaimas Lenkijos šiaurės rytuose, Semiatyčių valsčiuje, Semiatičės apskrityje, Palenkės vaivadijoje. Kaimas yra apie 4 km į šiaurės rytus nuo Semiatičės ir apie 77 km į pietus nuo vaivadijos centro Balstogės. Nuo XIII–XIV a. iki 1569 m. Liublino unijos priklausė Lietuvos Didžiajai kunigaikštystei. 1952-1954 m. kaimas buvo Baciki Šrednių valsčiaus centras. XVIII a. įkurtas palivarko parkas ir pastatyta koplyčia, kurie yra įtraukti į Palenkės vaivadijos saugomų istorijos paminklų sąrašą.